CELEX: 62017TN0422
Language: fi
Date: 2017-07-10 00:00:00
Title: Asia T-422/17: Kanne 10.7.2017 — UF v. EPSO

4.9.2017   
            
            
               FI
            
            
               Euroopan unionin virallinen lehti
            
            
               C 293/38
            
         Kanne 10.7.2017 — UF v. EPSO
   (Asia T-422/17)
   (2017/C 293/48)
   Oikeudenkäyntikieli: liettua
   
      Asianosaiset
   
   
      Kantaja: UF, edustajanaan: asianajaja L. Gudaitės
   
      Vastaaja: Euroopan henkilöstövalintatoimisto (EPSO)
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa vastaajan 4.4.2017 tekemän päätöksen hylätä kantaja liettuan kielen juristi-lingvisti-kilpailusta EPSO/AD/335/16
            
         
               —
            
            
               velvoittaa vastaajan sallia kantajan korjaamaan selkeän virheen muuttamalla puolan kielen taitotason B1:stä C1:een
            
         
               —
            
            
               palauttaa kantajan liettuan kielen juristi-lingvisti-kilpailuun.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1.
            
            
               Ensimmäisen kanneperusteen peruste on se, että vastaaja loukkasi kantajan luottamuksensuojaa ja johti häntä harhaan, kun se vahvisti, että hänen hakemuksensa täyttää kaikki edellytykset osallistua kilpailuun.
               
                           —
                        
                        
                           Kantaja väittää, että kun vastaaja vahvisti 9.1.2017, että hänen hakemuksensa täytti kaikki kilpailuilmoituksen edellytykset, kun se antoi hänen osallistua tietokonepohjaisiin testeihin, kun se ei antanut hänelle tilaisuutta korjata puolan kielen taitotasoon liittyvää selvää virhettä, ja kun hänen tilinsä poistetiiin myöhemmin kilpailusta, se johti häntä harhaan.
                        
                     
         
               2.
            
            
               Toisen kanneperusteen peruste on se, että vastaaja rikkoi kantajan oikeuksia ja loukkasi hänen luottamuksensuojaansa kun se poisti hänet kilpailusta liettuan kielen juristi-lingvistin virkoihin.
               
                           —
                        
                        
                           Kantaja väittää, että vastaaja 4.4.2017 tekemällään päätöksellä ottamalla huomioon hakemuksessa tarkennetun puolan kielen taitotason poisti hänet epäoikeutetusti kilpailusta, koska vastaaja on tietoinen hänen todellisesta puolan kielen taitosostaan toiseen kilpailuun (EPSO/AD/328/16) toimitetun hakemuksen perusteella ja kyseisen kilpailun tulosten perusteella. Kantaja väittää, että unionin yleisen tuomioistuimen oikeuskäytännön mukaan valintalautakunta on velvollinen arvioimaan asianmukaisesti toimitetut todistukset tai tutkinnot tai jokaisen hakijan esittämän ammatillisen kokemuksen, ja sen päätöksen poistaa hakija kilpailusta todetaan olevan henkilöön epäedullisesti vaikuttava toimi henkilöstösääntöjen 91 artiklan 1 kohdan mukaisesti.